《月笼沙　九日题南楼壁间 》
清代·沈谦

帘外潺潺暮雨，江边隐隐寒潮。乱鸿缥缈寄书遥。

满地黄花人病酒，蜂蝶空劳。

自惜明珠离掌，谁怜小带垂腰。画楼西畔是虹桥。

只恐粉云遮不断，怕杀登高。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。